# Eparhija raško-prizrenska

|  |
| --- |
| Eparhija raško-prizrenska i kosovsko-metohijska Srpska pravoslavna crkva |
| Osnovne informacije
 |
| **Država** | Srbija |
| **Sjedište** | Prizren
 |
| **Zvanična stranica** | www.eparhija-prizren.com
 |
| Arhijerej
 |
| **Eparhijski arhijerej** | Teodosije |
| **Čin arhijereja** | Episkop |
| **Titula arhijereja** | *Episkop raško-prizrenski i kosovsko-metohijski* |
|  |

**Eparhija raško-prizrenska** ili **Eparhija raško-prizrenska i kosovsko-metohijska** je eparhija Srpske pravoslavne crkve.

Nadležni arhijerej je gospodin Teodosije, a sedište eparhije se nalazi u Prizrenu. Broj vernika ove eparhije je u opadanju zbog političkih pritisaka i dešavanja koja su dovela do iseljavanja srpskog stanovništva.

## Istorijat

Eparhija raško-prizrenska oformljena je spajanjem dve drevne eparhije Srpske crkve: Raške i Prizrenske. Ove dve eparhije pominju se u poveljama vizantijskog cara Vasilija II početkom početkom 11. veka, a 1219. godine ulaze u sastav svetosavske autokefalne Arhiepiskopije žičke. Uzdizanjem Arhiepiskopije žičke na stepen Patrijaršije (1346), Prizrenska eparhija postaje mitropolija.

Posle 1766, Prizrenskoj eparhiji su pripojene stara Hvostanska i lipljanska, odnosno Gračanička (novobrdska) eparhija.

Mitropolija raško-prizrenska je za vreme otomanske vladavine ubirala obavezan porez od svih pripadnika srpskog naroda:

> Svako srpsko domaćinstvo bilo je obavezno da za raško-prizrensku mitropoliju plaća porez, tkz. miriju (vladičine pare). Visina poreza nije bila ustaljena, pa je izgleda bila različita u raznim krajevima mitropolije. (...) Za siromašnog seljaka, pritisnutog mnogim drugim porezima i dažbinama, mirija je bila još jedno opterećenje više. Bilo je i seljačkih žalbi na visinu poreza, uz to seljaci nisu redovno plaćali miriju i po nekoliko godina, pa je mitropolit bio primoran da je naplaćuje uz pomoć turskih vlasti. Sveštenici su uzimali novac za vršenje verskih obreda, što im je omogućilo da uglavnom pripadaju bogatijem sloju građana.
>
>

## Manastiri

Manastiri Eparhije raško-prizrenske su: Pećka patrijaršija, Manastir Svetih Arhangela, Đurđevi stupovi, Zočište, Visoki Dečani, Devič, Draganac, Duboki Potok, Gorioč, Gračanica, Kabaš Koriški, Končul, Sokolica, Banjska, Sopoćani, Mušutište, Crna Reka.

## Episkopi

Episkopi ove eparhije od obnove Srpske patrijaršije (1920) bili su:

* Mihajlo Šiljak (1920—1928)
* Serafim Jovanović (1928—1945)
* Vladimir Rajić (1947—1956, administrirao eparhijom 1945—1947)
* Pavle Stojčević (1957—1990)
* Artemije Radosavljević (1991—2010)
* Atanasije Jevtić (administrirao eparhijom 2010)
* Amfilohije Radović (administrirao eparhijom 2010)
* Teodosije Šibalić (od 2010)

## Povezano

* Saborni hram Svetog Đorđa u Prizrenu
* Grigorije Raški

## Reference

## Vanjske veze

* Teodosije novi episkop raško-prizrenski („Politika“, 18. novembar 2010)
* Ustoličenje novoizabranog Episkopa raško-prizrenskog Teodosija - Prizren, 26. decembar 2010. Arhivirano 2010-12-26 na Wayback Machine-u
* Zvanična stranica Eparhije raško-prizrenske
* Manastir Dečani Arhivirano 2018-02-14 na Wayback Machine-u
* Manastiri Eparhije raško-prizrenske Arhivirano 2010-11-21 na Wayback Machine-u